Ashmead-Bartlett közölte először a harcok során látottakat. Jelentése a csapatok partraszállásáról május 8-án jelent meg az ausztrál újságokban, az ausztrál haditudósító, Charles E. W. Bean előtt. Hitelesség nélküli színpompás prózája szabotálta Charles Bean jelentését. Elismerő méltatása az Anzac katonákról nagy népszerűséget eredményezett Ausztráliában és Új-Zélandon. :"Nincs is szebb bravúr ebben a háborúban, mint ez a gyors partraszállás a sötétségben, majd a magaslatok megrohamozása, és mindenekelőtt a kitartás az utánpótlás megérkezéséig. Ezek a nyers gyarmati csapatok ebben a kétségbeesett órában bebizonyították, hogy méltók arra, hogy  Mons, Aisne, Ypres , Neuve Chapelle hősei mellett harcoljanak."1915. május 27-én Ashmead-Bartlett a HMS Majestic fedélzeten tartózkodott, a Királyi Haditengerészet hadihajója a Cape Helles W partján horgonyzott, amikor megtorpedózta egy német U-boat. Két nappal korábban látta a HMS Triumph - a tengeralattjáró első áldozatának elsüllyedését és biztos volt abban, hogy a Majestic ugyan arra a sorsra jut.  Május 26-ának éjjelén még segített meginni a hajó utolsó pezsgőjét. Matracát a fedélzetre hozta, így nem esett csapdába az utastérben. Ashmead-Bartlett túlélte a hajó elsüllyedését de elvesztette minden készletét. Máltára ment, hogy új felszerelést szerezzen magának.